मुलुककै कपडा उद्योगको उद्गमस्थल भनेर चिनिने वीरगंज–पथलैया औद्योगिक कोरिडोरका डेढ दर्जनभन्दा बढी उद्योग बन्द भएको नेपाली कपडा उत्पादन संघका अध्यक्ष शैलेन्द्रलाल प्रधानले जानकारी दिनुभयो । उहाँका अनुसार उद्योगमैत्री नीति नभएको सरकारले मूल्य अभिवृद्धि करसमेत छुट नदिने भएपछि प्रायः उद्योग जीवन मरणको दोसाँधमा छन् । ‘राज्यको कमजोर नीतिमा प्रोत्साहित नगर्ने प्रबृत्तिकै कारण उद्योगलाई टिक्न गाह्रो भइरहेको छ ।’ प्रधान भन्नुहुन्छ – ‘नयाँ सरकारसँग केही आशा थियो तर अब सबै आशा निराशामा परिणत भयो ।’
